Държавен вестник, бр. 75, 2012 г., стр. 47

БРОЙ  75	
Д Ъ Р Ж А В Е Н  В Е С Т Н И К 	
СТР.  47  
(4) Запитаната Страна може да постави 
условия за даването на своето съгласие за 
транзит в зависимост от конвоя за охрана. 
Запитаната Страна предоставя на запитващата 
Страна относимата информация за конвоя 
за охрана.
Член 7
Условия за трансфер под конвой
Съгласно член 19, параграф 1, буква „в“ 
от Споразумението за обратно приемане 
Страните се споразумяват относно следните 
условия, свързани с трансфера или тран­
зитното преминаване под конвой на тяхна 
територия:
 – конвоят е отговорен за придружаването 
на лицето, което подлежи на обратно приемане, 
и неговото/нейното предаване на представи­
тел на компетентния орган на държавата на 
дестинация;
 – конвоят изпълнява своите задължения 
невъоръжен и в цивилно облекло; той или 
тя трябва да носят документи, доказващи, че 
обратното приемане или транзитното пре­
минаване са одобрени и той или тя трябва 
да могат по всяко време да докажат своята 
самоличност;
 – запитаната Страна осигурява същата 
защита и помощ на конвоя по време на уп­
ражняването на неговите или нейните задъл­
жения като тези, осигурявани на собствените 
є служители при изпълнение на служебните 
им задължения; 
 – конвоят във всички случаи се подчинява 
на законодателството на запитаната Страна; 
правомощията на конвоя по време на ескор­
тиране на лице, подлежащо на обратно прие­
мане, или по време на транзит са ограничени 
до самоотбрана; при отсъствие на служители 
на запитаната държава, оправомощени да 
осъществят необходимите действия или за 
подкрепа на тези служители в ситуация на 
непосредствена и сериозна опасност, конвоят 
може да предприеме разумни и съответстващи 
мерки за предотвратяване бягството, самона­
раняването или нараняването на трети лица 
или повреждането на собственост от страна 
на лицето, подлежащо на обратно приемане;
 – конвоят е отговорен за носенето на 
документа за пътуване и други изисквани 
удостоверения или лични данни за лице­
то, подлежащо на обратно приемане, и за 
предаването им на представител на компе­
тентния орган на държавата на дестинация; 
конвоят не може да напуска договореното 
място на трансфера, преди трансферът на 
лицето, подлежащо на обратно приемане, 
да е завършил;
 – компетентните органи на запитващата 
Страна гарантират, че конвоят притежава 
входни визи за държавата/държавите на тран­
зит и на дестинация, ако такива се изискват.
Член 8
Условия и съдействие при транзитно пре­
минаване
(1) Съгласно член 13 и член 14 от Спо­
разумението за обратно приемане Страните 
постигат съгласие относно следните прак­
тически условия за операции за транзитно 
преминаване:
 – заявление за транзитно преминаване (в 
съответствие с приложение 6 от Споразуме­
нието за обратно приемане) трябва да бъде 
подадено по факс или в електронна форма 
до компетентния орган на запитаната Стра­
на най-малко четири календарни дни преди 
планираното транзитно преминаване;
 – компетентният орган на запитаната 
Страна трябва да отговори по факс или в 
електронен формат в рамките на четири ка­
лендарни дни от получаването на заявлението 
за транзитно преминаване, за да информира 
дали е съгласен за такова транзитно преми­
наване и планираното време, определения 
граничен контролно-пропускателен пункт, 
вида на транспорта и използването на конвой;
 – ако запитващата Страна сметне за 
необходимо да потърси съдействие от ком­
петентните органи на запитаната Страна за 
конкретна транзитна операция, това трябва 
да бъде посочено във формуляра на заявле­
ние за транзитно преминаване (приложение 
6 от Споразумението за обратно приемане); в 
отговор на такова заявление за транзитно пре­
минаване компетентният орган на запитаната 
Страна трябва да информира за възможността 
да осигури такова съдействие;
 – в случай че лицето, подлежащо на обрат­
но приемане, се транспортира по въздух и се 
конвоира, компетентният орган на запитаната 
държава организира охраната и приемането 
на своя територия на лицето, подлежащо на 
обратно приемане, и доколкото е възможно, 
тази Страна оказва съдействие.
(2) Запитващата Страна поема задължение­
то да приеме без забавяне лицето, подлежащо 
на обратно приемане, в съответствие с член 
13, параграф 4 от Споразумението за обратно 
приемане, когато:
 – съгласието за транзитно преминаване 
е отказано или оттеглено в съответствие с 
член 13, параграф 3 от Споразумението за 
обратно приемане;
 – лицето, подлежащо на обратно прие­
мане, е влязло нелегално на територията на 
запитаната Страна по време на транзитно 
преминаване;
 – предаването на лицето, подлежащо на 
обратно приемане, в друга държава на транзит 
или на дестинация е неуспешно; или 
 – транзитното преминаване не е възможно 
поради други причини.